Soliq to‘lovchilar to‘g‘risida hisob ma’lumotlarini yuritish, bu ma’lumotlarni uchinchi shaxslarga taqdim etish, shuningdek soliq to‘lovchilarning ayrim toifalari uchun ma’lumotlar tarkibini shakllantirish tartibi to‘g‘risidagi nizomga qo‘shimchalar

O‘zbekiston Respublikasi Prezidentining 2020-yil 22-sentabrdagi PF-6065-son “O‘zbekiston Respublikasida identifikatsiya ID-kartalarni joriy etish chora-tadbirlari to‘g‘risida”gi Farmoniga muvofiq O‘zbekiston Respublikasi Davlat soliq qo‘mitasi qaror qiladi:
 1. O‘zbekiston Respublikasi Davlat soliq qo‘mitasining 2020-yil 27-apreldagi 2020-06-son qarori (ro‘yxat raqami 3237, 2020-yil 30-may) (Qonun hujjatlari ma’lumotlari milliy bazasi, 30.05.2020-y., 10/20/3237/0713-son) bilan tasdiqlangan Soliq to‘lovchilar to‘g‘risida hisob ma’lumotlarini yuritish, bu ma’lumotlarni uchinchi shaxslarga taqdim etish, shuningdek soliq to‘lovchilarning ayrim toifalari uchun ma’lumotlar tarkibini shakllantirish tartibi to‘g‘risidagi nizomga ilovaga muvofiq qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 2-bandning uchinchi xatboshisi “pasport” degan so‘zlardan keyin “yoki identifikatsiya ID-karta” degan so‘zlar bilan to‘ldirilsin.
 2. 7-bandning oltinchi xatboshisi “pasportining seriyasi va raqami, berilgan sanasi va joyi” degan so‘zlardan keyin “yoki identifikatsiya ID-karta ma’lumotlari” degan so‘zlar bilan to‘ldirilsin.
 3. 9-bandning to‘qqizinchi xatboshisi “pasport seriyasi va raqami” degan so‘zlardan keyin “yoki identifikatsiya ID-karta ma’lumotlari” degan so‘zlar bilan to‘ldirilsin.
 4. Mazkur qo‘shimchalar O‘zbekiston Respublikasi Moliya vazirligi bilan kelishilgan.